Izziņa par atzinumos sniegtajiem iebildumiem

|  |
| --- |
| Informatīvajam ziņojumam “Par invazīvām svešzemju sugām un kompetenču sadalījumu” |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | Informatīvā ziņojuma sadaļa **“Provizoriskie aprēķini par papildu nepieciešamo finansējumu jauno funkciju veikšanai”**  1. <..> VAAD jauno funkciju veikšanai nepieciešams vienreizējais papildu finansējums 10 890 euro apmērā ģeogrāfiskās informācijas sistēmas ArcEditor licences iegādei un papildu finansējums 29 838 euro apmērā gadā (sk. 2. pielikumu “VAAD nepieciešamā papildu finansējuma atšifrējums”). VAAD esošās kapacitātes ietvaros veiks prioritāro invazīvo augu sugu uzmērīšanu, monitoringu, stādaudzētavu un tirdzniecības vietu kontroli, invazīvo svešzemju augu sugu datubāzes uzturēšanu.  2. <..>VMD papildu finansējums nav nepieciešams. <..> | **Zemkopības ministrija**  (datne:ZMAtz\_15032019\_VSS-938) Lūdzam informatīvajā ziņojumā precizēt, ka Valsts augu aizsardzības dienestam (turpmāk – VAAD) nepieciešams lielāks finansējums un tas atkārtoti pieprasa 4 amatu vietas un ar to saistīto finansējumu. Finansējuma un amatu nepiešķiršanas gadījumā, VAAD nespēs pildīt Eiropas Parlamenta un Padomes Regulas Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību (turpmāk – Regula) noteiktās kompetentās institūcijas funkcijas attiecībā uz invazīvajām augu sugām, kas novedīs pie tā, ka minētā Regula valstī netiks pilnīgi ieviesta. Līdz ar to lūdzam precizēt informatīvā ziņojuma 2.pielikumu (skat. pielikumā) un arī attiecīgi tekstu informatīvajā ziņojumā sadaļā “Provizoriskie aprēķini par papildu nepieciešamo finansējumu jauno funkciju veikšanai”, proti, 15.lpp VAAD jauno funkciju veikšanai…. izteikt šādā redakcijā: “VAAD jauno funkciju veikšanai nepieciešams vienreizējais papildu finansējums 10 890 *euro* apmērā ģeogrāfiskās informācijas sistēmas *ArcEditor* licences iegādei un papildu finansējums 118 438 *euro* apmērā gadā (sk. 2. pielikumu **“VAAD nepieciešamā papildu finansējuma atšifrējums”**). VAAD esošās kapacitātes (amata vietu un finansējuma) ietvaros veiks augstas prioritātes invazīvo augu sugu uzmērīšanu, monitoringu, stādaudzētavu un tirdzniecības vietu kontroli, invazīvo svešzemju augu sugu datubāzes uzturēšanu. 2019. gada valsts budžetā pieprasījums papildu finansējumam nepieciešamo funkciju veikšanai nav atbalstīts (2020. gadam VAAD pieprasīs atkārtoti papildus amata vietas un finansējumu), līdz ar to šobrīd VAAD uzraudzību veic ļoti nepilnīgi – tikai esošo iespēju robežās.”  Papildus Zemkopības ministrijas 2019. gada 29. maija vēstulē (datne: ZMAtz\_29052019\_VSS-938) sniegta arī informācija, kaValsts meža dienestam (turpmāk – VMD) projekta ietvaros paredzēto funkciju īstenošanai paredzamas izmaksas (papildus finansējums) – kopā nepieciešamais finansējums gadā: 1 442,00 EUR.  **VMD nepieciešamā finansējuma atšifrējums**   |  |  |  | | --- | --- | --- | | **IKGADĒJIE IZDEVUMI** | | | | *Aktivitāte* | *Skaidrojums* | *Summa EUR* | | ĢIS datu bāzes pilnveidošana | datu bāzes pilnveidošana kā ārpakalpojums pa 30 cilv.st. x EUR 36 + PVN 21% = EUR 1307 | 1 307,00 | | Datu apkopošana un nepieciešamās informācijas DAP sagatavošana | stundas likme EUR 15 x 3 stundas vienai sugai x 3 sugas = EUR 135 | 135,00 | | **KOPĀ NEPIECIEŠAMAIS FINANSĒJUMS GADĀ: 1 442,00 EUR** | | | | **Daļēji ņemts vērā.**  Informatīvajā ziņojumā precizēti norādītie nepieciešamie aprēķini VAAD 1.pielikumā un VMD 2.pielikumā jauno funkciju veikšanai. Precizēts teksts informatīvajā ziņojumā sadaļā **“Provizoriskie aprēķini par nepieciešamo finansējumu jauno funkciju veikšanai”.**  Vienlaikus norādām uz vairākos iepriekšējos **Finanšu ministrijas** atzinumos iebilsto, ka saskaņā ar Ministru kabineta 2017. gada 28. augusta lēmumu (prot.Nr.41, 1.§, 42.punkts) ir noteikts ministrijām pārskatīt līdzšinējo praksi un turpmāk nepieprasīt jaunas amata vietas, nepieciešamos cilvēkresursus rodot iekšējo procesu efektivizēšanā vai ministrijas ietvaros, joprojām vēršot uzmanību, ka ar Ministru kabineta 2017. gada 24. novembra rīkojumu Nr.701 “Par Valsts pārvaldes reformu plānu 2020” ir apstiprināts Valsts pārvaldes reformu plāns 2020, kura ietvaros tiek īstenots pasākums Nr.2 “Nodrošināt valsts pārvaldē nodarbināto skaita samazināšanu un uzraudzību”. Arī pēc 2018. gada 13. aprīlī notikušās starpministriju sanāksmes atkārtoti 2018. gada 25. aprīlī sniegtajā atzinumā tiek uzturēts minētais iebildums. Tāpat tiek lūgts nodrošināt likumprojektu īstenošanu esošā valsts budžeta ietvaros, ievērojot arī to, ka atbilstoši Ministru kabineta 2019. gada 5. februāra sēdē izskatītajam informatīvajam ziņojumam “Par makroekonomisko rādītāju, ieņēmumu un vispārējās valdības budžeta bilances prognozēm 2019.-2021. gadā”, fiskālā telpa 2019.-2021. gadā ir negatīva, attiecīgi valsts budžeta finansiālās iespējas ir ierobežotas. VARAM norāda arī uz Valsts kancelejas 2018. gada 15. marta un 2018. gada 25. aprīļa atzinumos paustajam viedoklim, ka Valsts kanceleja iebilst četru jaunu amata vietu izveidei un aicina rast nepieciešamās amata vietas VARAM un Zemkopības ministriju resoru ietvaros.  Ņemot vērā minētos Finanšu ministrijas un Valsts kancelejas nemainīgos iebildumus pret prasītā papildu finansējuma piešķiršanu, un to, ka Augu aizsardzības likumprojekts virzāms izskatīšanai Ministru kabinetā tikai pēc tam, kad Ministru kabinetā kārtējā gada budžeta sagatavošanas procesā ir pieņemts lēmums par papildu finansējumu funkciju nodrošināšanai, ir paredzams, ka Regulas ieviešana, prasot papildu finansējumu un atliekot likumprojekta grozījumus, tiks atkārtoti atlikta un netiks ieviesta paredzētajā termiņā.  Vēlamies vērst uzmanību, ka, lai gan Regulas ieviešanā atbildīgā ir VARAM, Regula ir nepieciešama Latvijas valstij kopumā. |  | Informatīvā ziņojuma sadaļā **“Provizoriskie aprēķini par nepieciešamo finansējumu jauno funkciju veikšanai”**  precizēts šādā redakcijā:  1. “VAAD jauno funkciju veikšanai nepieciešams vienreizējais finansējums 10 890 *euro* apmērā ģeogrāfiskās informācijas sistēmas *ArcEditor* licences iegādei un finansējums 118 438 *euro* apmērā gadā (sk. 1. pielikumu **“VAAD nepieciešamā finansējuma atšifrējums”**). VAAD esošās kapacitātes (amata vietu un finansējuma) ietvaros veiks augstas prioritātes invazīvo augu sugu uzmērīšanu, monitoringu, stādaudzētavu un tirdzniecības vietu kontroli, invazīvo svešzemju augu sugu datubāzes uzturēšanu. 2019. gada valsts budžetā pieprasījums papildu finansējumam nepieciešamo funkciju veikšanai nav atbalstīts, līdz ar to šobrīd VAAD uzraudzību veic ļoti nepilnīgi – tikai esošo iespēju robežās.  2. VMD jauno funkciju veikšanai nepieciešams finansējums 1442 *euro* apmērā gadā (sk. 2. pielikumu “VMD nepieciešamā finansējuma atšifrējums”) datubāzes pilnveidošanai un datu sagatavošanai.” |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana 2019. gada 8. martā |
|  |  |
| Saskaņošanas dalībnieki | Finanšu ministrija |
|  | Tieslietu ministrija |
|  | Zemkopības ministrija |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Zemkopības ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | | 4 | | 5 |
| 1. 2. | **14., 15., 16. lpp., 1.pielikums**  Informatīvā ziņojuma sadaļa **“Provizoriskie aprēķini par papildu nepieciešamo finansējumu jauno funkciju veikšanai”** | **Finanšu ministrija**  Norādām, ka ar Ministru kabineta 2019. gada 8. februāra ārkārtas sēdes lēmumu (prot. Nr.6 1.§ 23.2.apakšpunkts) ir atbalstīts Vides aizsardzības un reģionālās attīstības ministrijas priekšlikums par finansējuma pārdali budžeta apakšprogrammas 24.08.00 “Ņacionālo parku darbības nodrošināšana” ietvaros un finansējuma pārdale uz budžeta programmu 30.00.00 “Attīstības nacionālie atbalsta instrumenti”, lai nodrošinātu 2014. gada 22. oktobra Eiropas Parlamenta un Padomes (ES) Regulas “Par invazīvu svešzemju sugu introdukcijas un izplatīšanās profilaksi un pārvaldību” Nr.1143/2014 prasību ieviešanu 2019. gadam 55 555 euro, 2020. gadam 106 033 euro un 2021. gadam un turpmāk ik gadu 46 753 euro apmērā. Ņemot vērā minēto, lūdzam precizēt norādīto informāciju informatīvā ziņojuma sadaļā “Provizoriskie aprēķini par papildu nepieciešamo finansējumu jauno funkciju veikšanai” un 1.pielikumā. | | **Ņemts vērā.** | | Informatīvā ziņojuma sadaļā **“Provizoriskie aprēķini par nepieciešamo finansējumu jauno funkciju veikšanai”**  labots viss sadaļas teksts. |
|  | Protokollēmuma projekta 4.punkts | **Finanšu ministrija**  Lūdzam protokollēmuma projekta 4.punktā precizēt minētā vidēja termiņa budžeta ietvara likumprojekta gadus, ņemot vērā, ka nākamais vidēja termiņa budžeta ietvara likumprojekts tiks izstrādāts 2020., 2021. un 2022. gadam. | | **Ņemts vērā.** | | Protokollēmuma projekta 4.punkts precizēts. “Jautājumu par papildu valsts budžeta līdzekļu piešķiršanu nepieciešamības gadījumā skatīt Ministru kabinetā likumprojekta “Par valsts budžetu 2020. gadam” un likumprojekta “Par vidēja termiņa budžeta ietvaru 2020., 2021. un 2022. gadam” sagatavošanas procesā kopā ar visu ministriju un citu centrālo valsts iestāžu prioritāro pasākumu pieteikumiem, ievērojot valsts budžeta finansiālās iespējas.” |
| 1. 3. |  | **Finanšu ministrija**  Vēršam uzmanību, ka jautājums par VAAD papildu nepieciešamo finansējumu ir skatāms Ministru kabinetā kārtējā gada budžeta sagatavošanas procesā, kā to arī nosaka protokollēmuma projekta 4.punkts, attiecīgi uzskatām, ka grozījumi Augu aizsardzības likumā, kurā tiks noteiktas informatīvajā ziņojumā minētās VAAD funkcijas, ir virzāmi izskatīšanai Ministru kabinetā tikai pēc tam, kad ir pieņemts lēmums par finansējumu šo funkciju nodrošināšanai. | | **Ņemts vērā.** | | VARAM neuztur prasību par VAAD un VMD nepieciešamo **papildu** finansējumu. |
| 1. 4. | **12.lpp. 7.1** | **Zemkopības ministrija**  Lūdzam precizēt informatīvā ziņojuma 12.lpp pie sadaļas “Lai nodrošinātu regulas īstenošanu, nepieciešams” 7.1. punktu šādā redakcijā: “ 7.1. veic invazīvo svešzemju sugu, izņemot augstas prioritātes invazīvo augu sugu, monitoringu;” | | **Ņemts vērā.** | | Precizēts: “7.1. veic invazīvo svešzemju sugu, izņemot augstas prioritātes invazīvo augu sugu, monitoringu;” |
| Atbildīgā amatpersona | | |  | |
|  | | | (paraksts)\* | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| Māra Melnbārde |
| Vides aizsardzības un reģionālās attīstības ministrija |
| Dabas aizsardzības departaments |
| Sugu un biotopu aizsardzības nodaļa |
| Vecākā eksperte |
| 67026917, |
| [mara.melnbarde@varam.gov.lv](mailto:mara.melnbarde@varam.gov.lv) |